CELEX: 62019TN0694
Language: hr
Date: 2019-10-09 00:00:00
Title: predmet T-694/19: Tužba podnesena 9. listopada 2019. – FI protiv Komisije

25.11.2019   
            
            
               HR
            
            
               Službeni list Europske unije
            
            
               C 399/102
            
         
      Tužba podnesena 9. listopada 2019. – FI protiv Komisije
      (predmet T-694/19)
      (2019/C 399/121)
      Jezik postupka: francuski
      
         Stranke
      
      
         Tužitelj: FI (zastupnik: F. Moyse, avocat)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku od 8. ožujka 2019., odluku od 1. travnja 2019. i odluku od 12. kolovoza 2019.;
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti svoje tužbe protiv odluka Komisije od 8. ožujka 2019., od 1. travnja 2019. i od 12. kolovoza 2019. kojima se tužitelju odbija priznanje prava na mirovinu za nadživjele osobe, tužitelj ističe četiri tužbena razloga.
      
                  1.
               
               
                  Prvi tužbeni razlog temelji se na prigovoru nezakonitosti članaka 18. do 20. Priloga VIII. Pravilniku o osoblju za dužnosnike Europske unije (u daljnjem tekstu: Pravilnik), koja proizlazi iz povrede načela jednakog postupanja i diskriminacije na temelju dobi, prirode pravnog odnosa zajedničkog života i invalidnosti.
               
            
                  2.
               
               
                  Drugi tužbeni razlog temelji se na pogrešci koja se tiče prava prilikom primjene članaka 18. i 20. Priloga VIII. Pravilniku jer je Komisija te članke trebala protumačiti na način da se odnose na zajednički bračni život u paru, bez obzira na to je li par u braku, registriranom partnerstvu ili neslužbenoj zajednici.
               
            
                  3.
               
               
                  Treći tužbeni razlog temelji se na pogrešci u tumačenju pojma bračnog druga u smislu propisa primjenjivih na mirovinu za nadživjele osobe s obzirom na to da razvoj zapadnog društva zahtijeva široko tumačenje tog pojma.
               
            
                  4.
               
               
                  Četvrti tužbeni razlog temelji se na očitoj pogreški u ocjeni zbog neuzimanja u obzir tužiteljeve konkretne situacije. Tužitelj tvrdi, s jedne strane, da je sa svojom suprugom živio više od devetnaest godina i, s druge strane, da je njegov brak trajao četiri godine, sedam mjeseci i osam dana.